Diari Oficial de la Generalitat Valenciana


Sumari del DOGV 133, del 01-12-1983 (1983/802522)

DECRET 149/1983, de 21 de novembre, pel qual s'autoritza la composició del Claustre Universitari Constituent de la Universitat Politècnica de València, i la normativa d'elecció.
---------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1983/11/21/149/dof/vci/html**

### Dades del document

Número de DOGV
:   133

Data del DOGV
:   01-12-1983

Secció del DOGV
:   DISPOSICIONS GENERALS

Número del document
:   1983/802522


Data del document
:   21-11-1983

Organisme emissor
:   Conselleria de Cultura, Educació i Ciència

Tipus de document
:   Decret

Decret 149/1983, de 21 de novembre, pel qual s'autoritza la composició del Claustre Universitari constituent de la Universitat Politècnica de València, i la normativa d'elecció.  
La Llei Orgànica 11/1983, de 25 d'agost, Llei de Reforma Universitària, estableix en la disposició transitòria segona, apartat segon, que la composició del Claustre Universitari Constituent de cada Universitat, així com la normativa per la qual es regeix l'elecció dels membres, seran proposades per les Juntes de Govern d'aquelles, i ratificades pels òrgans corresponents de les Comunitats Autònomes que tinguen reconeguda en els Estatuts d'Autonomia competència en matèria d'educació superior, i el paràgraf segon de l'apartat segon de la disposició transitòria segona assenyala que podrà ser autoritzat que el Claustre Universitari Constituent estiga compost amb un mínim del 65% de professors, en el cas que la Universitat en qüestió no compte amb un percentatge total de professors doctors del 35% respecte del nombre total de professors.   
D'altra banda, la Llei Orgànica 5/1982, d?1 de juliol, que aprova l'Estatut d'Autonomia de la Comunitat Valenciana, estableix en l'article trenta-cinc la competència plena de la Generalitat Valenciana sobre la regulació i administració de l'ensenyament en tots els nivells.   
Tenint en compte que el Consell és l'òrgan competent per autoritzar la composició i normativa d'elecció del Claustre Universitari Constituent, proposades per la Junta de Govern de la Universitat Politècnica de València.   
En atenció a aquests motius, a proposta del Conseller de Cultura, Educació i Ciència, i prèvia deliberació del Consell de la Generalitat Valenciana, en la sessió del dia 21 de novembre de 1983,   
DECRETE:   
Article primer  
1. S'autoritza, d'acord amb el que disposa el paràgraf segon, apartat segon, de la disposició transitòria segona de la Llei Orgànica 11/1983, de 25 d'agost, Llei de Reforma Universitària, la proposta de composició de Claustre Universitari Constituent, acordada per la Junta de Govern de la Universitat Politècnica de València, en sessió de 26 de setembre de l'actual, i en conseqüència aquest Claustre Universitari Constituent queda com s'estableix tot seguit:   
a) El Rector.   
b) Els Vice-rectors.   
c) El Secretari General.   
d) Els Directors, Subdirectors i Secretaris dels Centres docents.   
e) 20 representants dels responsables de Càtedra de cada Centre Superior.   
f) 20 representants dels Professors i Mestres de Taller i Laboratori dels Grups de Càtedra de cada Centre Superior.   
g) 20 representants dels alumnes de cada Centre Superior.   
h) 16 representants dels responsables de Càtedra de cada Estola Universitària.   
i) 16 representants dels Professors i Mestres de Taller i Laboratori dels Grups de Càtedra de cada Estola Universitària.   
j) 16 representants dels alumnes de cada Estola Universitària.   
k) 1 representant del Cos Administratiu de tots i cadascun dels Centres de la Universitat.   
l) 1 representant del Cos Auxiliar Administratiu de tots i cadascun dels Centres de la Universitat.   
ll) 2 representants del personal Subaltern, Especialista i de Serveis de tots i cadascun dels Centres de la Universitat.   
m) Els Directors dels Instituts.  
n) 1 representant del personal Investigador de cada  
Institut.  
n') 1 representant del personal no Investigador de cada Institut.  
o) El Gerent.  
p) 5 representants del Patronal de la Universitat.  
q) 4 representants del personal Administratiu dels Serveis Centrals.  
r) 4 representants del personal Subaltern i altre personal dels Serveis Centrals.  
s) Els Professors Numeraris jubilats de la Universitat.   
2. En conseqüència, el Claustre Universitari Constituent de la Universitat Politècnica de València, format per 810 membres, queda integrat pels sectors que tot seguit es detallen, en la participació numèrica i porcentual:   
a) Professors, cinc-cents vint-i-dos, constituint el 65'168 per 100 del total del Claustre.   
b) Alumnes, dos-cents dotze, constituint el 26'466 per 100 del total del Claustre.   
c) Personal d'Administració i Serveis, seixanta-dos, constituint el 7'740 per 100 del total del Claustre, i   
d) Representants del Patronat de la Universitat, cinc, constituint el 0'624 per cent del total del Claustre.   
Article segon  
S'autoritza, també, pel que fa als membres del Claustre Universitari Constituent, indicats en l'article anterior, que ho siguen amb caràcter electiu, la normativa següent:   
Apartat e). Són elegíbles i electors els professors de cada Grup de major grau entre els numeraris o, en absència d'aquests, entre els interins; cas d'igualtat, serà el més antic.   
Apartat f). En cada Càtedra de cadascun dels Centres, els professors no responsables de Càtedra i els Mestres de Taller i Laboratori eligeixen, entre ells, un representant. El conjunt d'aquests representants, a cada Centre, eligeix, entre ells, els 20 representants en el Claustre Universitari Constituent.   
Apartat g). Els alumnes eligeixen un nombre de representants igual al nombre de Càtedres existents a cada Centre. Aquest nombre és distribuït per igual entre tots els cursos, inclòs, si convé, el d'Adaptació i els dos de Doctoral. Aquest col·lectiu de representants eligeix, entre ells, els 20 representants en el Claustre Universitari Constituent.   
Apartat h), i) i j). Els 16 representants d'aquests grups s'eligeixen respectivament mitjançant els mateixos procediments indicats en els apartats d), e) i f).   
Apartat k). Són electors i elegibles, a cada Centre, els membres del Cos Administratiu.   
Apartat l). Són electors i elegibles, a cada Centre, els membres del Cos Auxiliar Administratiu.   
Apartat ll). Són electors i elegibles, a cada Centre, els membres del personal Subaltern, Especialista i de Serveis.   
Apartat n). Són electors i elegibles, a cada Institut, els membres del personal Investigador.   
Apartat n'). Són electors i elegibles, a cada Institut, els membres del personal no Investigador.   
Apartat p). Són electors i elegibles els membres del Patronat de la Universitat.   
Apartat q). Són electors i elegibles els membres del personal Administratiu dels Serveis Centrals.   
Apartat r). Són electors i elegibles els membres del personal Subaltern i altre personal dels Serveis Centrals.   
Article tercer  
En el cas que, per qualsevol circumstància, no s'hi pogués assolir el percentatge de professors delseixanta-cinc, coma, cent seixanta-vuit per 100 en el Claustre Universitari Constituent, autoritzat en l'articulat primer d'aquest Decret, entraran a formar part d'aquest el nombre de professors necessaris per assolir l'esmentat percentatge, els quals seran distribuïts per igual entre tots els Centres de la Universitat Politècnica esmentada.   
DISPOSICIO FINAL  
Aquest Decret entrarà en vigor el mateix dia de la publicació al Diari Oficial de la Generalitat Valenciana.   
València, a 21 de novembre de 1983.   
El President de la Generalitat,  
JOAN LERMA I BLASCO  
El Conseller de Cultura, Educació i ciència,  
CEBRIA CISCAR I CASABAN


Còpia Permalink ELI